Jāzeps Dominiks Puzina
Jāzeps Dominiks Puzina (poļu: Józef Dominik Puzyna herbu Brama; dzimis 1690. gada martā, miris 1752. gada 5. martā) bija Romas katoļu garīdznieks, Latgales-Piltenes bīskaps no 1740. līdz 1752. gadam. Studējis Viļņā. Ordinēts 1713. gada 21. jūlijā. Bija Viļņas kapitula kanoniķis. 1741. gada 8. janvārī Viļņas bīskaps Mihals Jans Zenkovičs (poļu: Michał Jan Zienkowicz) iecēla Puzinu par Inflantijas bīskapu. 1751. gadā iesvētīja pirmo, koka Aglonas baznīcu un Bērzgales baznīcu. Cēlis Lēnu baznīcu, apglabāts baznīcas kriptā.